**ՏԵՂԵԿԱՏՎՈՒԹՅՈՒՆ**

**ՍՊՈՐՏԻ ԵՎ ԵՐԻՏԱՍԱՐԴՈՒԹՅԱՆ ՀԱՐՑԵՐԻ ԲՆԱԳԱՎԱՌՈՒՄ 2014 ԹՎԱԿԱՆԻ ԸՆԹԱՑՔՈՒՄ ՀՀ ՏԱՎՈՒՇԻ ՄԱՐԶՈՒՄ ԿԱՏԱՐՎԱԾ**

**ԱՇԽԱՏԱՆՔՆԵՐԻ**

**ԳՆԱՀԱՏՄԱՆ ՉԱՓՈՐՈՇԻՉՆԵՐԻ ՄԵԹՈԴԱԿԱՆ ՈՒՂԵՑՈՒՅՑԻ ՀԱՄԱՁԱՅՆ**

 **1. *ՀՀ օրենքների, ՀՀ Նախագահի հրամանագրերի, կարգադրությունների, ՀՀ կառավարության և ՀՀ վարչապետի որոշումների և այլ նորմատիվ ակտերի կատարման ապահովում, ինչպես նաև` օրենսդրության կատարելագործման վերաբերյալ առաջարկությունների ներկայացում***

 **1.1**  <<Ֆիզիկական կուլտուրայի և սպորտի մասին>> ՀՀ օրենքի 10-րդ հոդվածի պահանջների կատարում.

 Ֆիզիկական կուլտուրայի և սպորտի մասին>> ՀՀ օրենքի 10-րդ հոդվածի պահանջներին համապատասխան ՀՀ Տավուշի մարզպետարանը օրենքով սահմանված լիազորությունների շրջանակներում հսկողություն է իրականացնում պետական ծրագրերի իրագործման ուղղությամբ, համակարգում և աջակցում է մարզական միջոցառումներին: Կազմակերպվել են <<Մարզական փառատոն>> , որին մասնակցել են մարզի հինգ քաղաքների պատանի մարզիկները: Կազմակերպվել է նախազորակոչային և զորակոչային տարիքի երիտասարդության ռազմամարզական խաղերը, որին մասնակցել են տարածքներում հաղթած երկուական թիմեր, հաղթող ճանաչված Արծվաբերդի միջն. դպրոցի թիմը մասնակցեց հանրապետական եզրափակիչ փուլին` գրավելով մրցանակային 1-րդ տեղը: Կազմակերպվել է ՀՀ անկախության 23-րդ տարեդարձին նվիրված դպրոցականների հանրապետական մարզական խաղեր, Ազգային Ժողովի գավաթի խաղարկություն, դպրոցականների շախմատի օլիմպիադա: Շախմատի օլիմպիադայում մարզային փուլում հաղթող ճանաչվեց Ջուջևանի միջնակարգ դպրոցի թիմը:

 <<Ազգային ժողովի գավաթի>> մրցումների երկրորդ փուլը տեղի է ունեցել ս/թ սեպտեմբերին՝ Իջևանի թիվ 4 հիմնական դպրոցում` 3-6-րդ դասարանցիների միջև: Մրցումներին մասնակցում էին Կողբի թիվ 2, Բերդավանի միջնաակրգ դպրոցների, Դիլիջանի թիվ 2, Իջևանի թիվ 4 հիմնական դպրոցների աշակերտները: Հաղթող ճանաչվեց Իջևանի թիվ 4 հիմնական դպրոցը: Եզրափակիչ փուլը տեղի է ունեցել Երևանում, որին մասնակից Իջևանի թիվ 4 հիմնական դպրոցի 6-րդ դասարանի աշակերտուհի Գևորգյան Սոֆյան ռեկորդ սահմանեց սեղմում վարժությունից:

 Մարզում իրականացվել են ֆուտբոլի, շախմատի, ըմբշամարտի միջհամայնքային և մարզային մրցաշարեր: Մասնավորապես, անցկացվեց նաև հանրապետական կուսակցության կողմից կազմակերպված շախմատի մրցաշար, որի հանրապետական փուլում 3-րդ տեղ զբաղեցրեց Տավուշի թիմը:

 **1.2** <<Մանկապատանեկան սպորտի մասին>> ՀՀ օրենքի 6-րդ, 7-րդ, 8-րդ, 9-րդ հոդվածների պահանջների կատարում

 <<Մանկապատանեկան սպորտի մասին>> ՀՀ օրենքի 6-րդ կետի համաձայն ուսումնական բոլոր հաստատություններում ուսումնառության ամբողջ ընթացքում շաբաթական երեք ժամով իրականացվում է <<Ֆիզիկական կուլտուրա>> առարկայի պարտադիր դասավանդումը: Օրենքի 7-րդ կետի համաձայն մեծ ուշադրություն է դարձվում հաշմանդամ մանուկների և պատանիների ֆիզիկական դաստիարակությանը: Մարզի 77 դպրոցներում, որտեղ իրականացվում է ներառական կրթություն, ուշադրություն է դարձվել հաշմանդամ երեխաների ֆիզկուտուրայի դասերին մասնակցությանը, ուսուցիչներին տրվել է մեթոդական ցուցումներ:

 Կրթության առանձնահատուկ պայմանների կարիք ունեցող աշակերտները ընդգրկված են դպրոցականների շրջանում իրականացվող իրականացվող սպորտային միջոցառումներում: 2014 թվականի ընթացքում Տավուշի մարզպետարանի, <<Հույսի կամուրջ>> ՀԿ-ի և հաշմանդամային սպորտի ֆեդերացիայի հետ կազմակերպել են բոչիայի մրցումներ, որին մասնակցել են չափահաս և անչափահաս երեխաներ:

 Կազմակերպվել են <<Սպորտ հանուն հավասար հնարավորությունների>> մրցաշարեր Իջևան, Բերդ, Դիլիջան քաղաքներում, որին մասնակցել է շուրջ 15 կազմակերպություններ:

 Կազմակերպվել են սպորտլանդիաներ Իջևան և Դիլիջան քաղաքներում, որի հաղթողները /թվով 24 հաշմանդամություն ունեցող երեխաներ/ մասնակցել են մարզային եզրափակիչ փուլին:

 Կազմակերպվել են թենիսի մրցաշարեր, որին մասնակցել են հաշմանդամություն ունեցող 12 երեխա, ովքեր պարգևատրվել են խրախուսական նվերներով և մրցանակներով:

 Սահմանված կարգով մարզպետարանի ենթակայության բուժական հաստատությունները հաշմանդամություն ունեցող անձանց հաշվառում են ընտանեկան բժիշկների մոտ, նրանց նկատմամբ իրականացնում են դիսպանսեր հսկողություն և հաշմանդամության աստիճանը որոշելու նպատակով նրանք ուղեգրվում են ԲՍՓ հանձնաժողով: Միաժամանակ, հաշմանդամներին տրամադրում են համապատասխան վերականգնողական միջոցներ /սայլակ, քայլաք, պրոթեզներ/ և անցկացվում են համապատասխան միջոցառումներ /առողջարանային բուժում և այլն/:

 ՀՀ Տավուշի մարզում անցկացվող ամենամյա սպորտային միջոցառումների ցանկում /թենիս, շախմատ, բոչիա, դարձի մրցաշար/ ներառվել են մարզական միջոցառումներ, որոնց անցկացման միջոցով ուշադրության կենտրոնում են գտնվում հաշմանդամություն ունեցող անձանց ակտիվ հանգստի կազմակերպումը և ստեղծվում են հնարավորություններ մշտապես ֆիզիկական վարժություններով զբաղվելու համար:

 Օրենքի 8-րդ կետի համաձայն համագործակցել և աջակցել ենք տեղական ինքնակառավարման մարմիններին` տեղերում սպորտը զարգացնելու համար: Օրենքի 9-րդ կետի համաձայն` պետական ծրագրերի և չափորոշիչներին համապատասխան, իրականացվել է նախազորակոչային և զորակոչային տարիքի պատանիների ֆիզիկական պատրաստվածությունը:

 Ս/թ մայիսին հանրակրթական և նախադպրոցական ուսումնական հաստատություններում անց է կացվել <<Սպորտլանդիա- 2014>> մրցումները: Մարզային փուլում հաղթող ճանաչվեցին Դիլիջանի ավագ դպրոցի և Իջևանի թիվ 1 նախադպրոցական ուսումնական հաստատության թիմերը:

 **1.3** ՀՀ նախագահի 2004 թվականի մայիսի 20-ի ՆԿ-113-Ն կարգադրության պահանջների կատարում

 ՀՀ նախագահի 2004 թվականի մայիսի 20-ի ՆԿ-113-Ն կարգադրության պահանջների համաձայն կազմակերպվել է <<Լավագույն մարզական ընտանիք>>, <<Լավագույն մարզական բակ>>, <<Լավագույն քաղաքային մարզական համայնք>>,

<<Լավագույն գյուղական մարզական համայնք>> մրցույթ-ստուգատեսները: <<Լավագույն մարզական ընտանիք>> մրցույթ-ստուգատեսի մարզային փուլում մասնակցել են 24 ընտանիք, 13 ընտանիք /մեկ ընտանիքի անդամներից մեկը մրցումներին մասնակցում էր հաշմանդամության անվասայլակով/: Ծաղկաձորում մասնակցել են եզրափակիչ փուլին:

 <<Լավագույն գյուղական մարզական համայնք>> մրցույթ-ստուգես տեսում հաղթող է ճանաչվել Կողբ համայնքը, որը հանրապետական փուլում արժանացել է 1-րդ մրցանակի:

 <<Լավագույն քաղաքային մարզական համայնք>> ճանաչվել է Իջևան քաղաքը:

 <<Մարզական փառատոնի>> -ի մարզային փուլում հաղթող է ճանաչվել Իջևան քաղաքը, որը հանրապետական փուլում գրավել է 3-րդ տեղը:

 ***2.Հանրապետական գործադիր մարմինների հետ համագործակցության ապահովում և դրանց քննարկմանը վերջիններիս իրավասությանը վերաբերող մարզին առնչվող հարցերի ներկայացում***

 Մարզպետարանը համագործակցում է ՀՀ սպորտի և երիտասարդության հարցերի նախարարության համապատասխան ստորաբաժանումների, <<Աշխատանքային ռեզերվներ>> ընկերության, <<Սևան>> սպորտ-ընկերության, Հայաստանի Հանրապետության Շախմատային ֆեդերացիայի, Հայաստանի Հանրապետության Ֆուտբոլի ֆեդերացիայի, ՀՀ Պաշտպանության նախարարության ռազմամարզական վարչության և մարզում գործող հանրապետական գործադիր մարմինների ստորաժանումների հետ:

 Ժամանակին ներկայացվել է մարզում կազմակերպվող մարզական միջոցառումների ծրագիրը և անհրաժեշտ տեղեկատվություն մարզում գործող սպորտ դպրոցների վերաբերյալ:

 Մարզպետարանում քննարկվել է <<Հայրենասիրական դաստիարակության 2015-2019 թվականների պետական ծրագիրը և միջոցառումների ցանկը հաստատելու վերաբերյալ>> ՀՀ կառավարության որոշման նախագիծը և արժանացել է հավանության:

 ՀՀ սպորտի և երիտասարդության հարցերի նախարարություն ներկայացվել է տեղեկատվություն հաշմանդամային սպորտիզարգացմանն ուղված միջոցառումների վերաբերյալ:

 ***3. Ֆիզիկական ակտիվության, առողջության և ակտիվ կենսակերպի ամրապնդման, անհատի ներդաշնակ զարգացման, աշխատունակության բարձրացման և երկարակեցության ապահովում***

 **3.1** Ֆիզիկական ակտիվության զարգացման բնագավառում մարզպետի ձեռնարկած միջոցառումները պետական բյուջեի, դրամաշնորհների, իրավաբանական կամ ֆիզիկական անձանց օգնությամբ կատարված ներդրումը

 Մարզպետի անմիջական աջակցությամբ կազմակերպվել է մարզի ֆուտբոլի առաջնություն, դպրոցականների շախմատի առաջնություն, մեծահասակների շախմատի քաղաքային առաջնություն: ՀՀ պետական բյուջեի հաշվին հիմնանորոգված : ՀՍՆՀ-ի ֆինանսավորման հաշվին կառուցվել է Բերդի թիվ 2 դպրոցի մարզադահլիճը: Վերանորոգվել են գյուղական համայնքներում գործող սպորտ-դահլիճները, համայնքապետերին տրվել է հանձնարարական` ապահովել բնակչության ֆիզիկական ակտիվությանը, առողջությանը նպաստող միջոցառումների կատարումը: Մարզպետի նախաձեռնությամբ և ՀՀ օլիմպիական կոմիտեի փոխնախագահ Դերենիկ Գաբրիելյանի աջակցությամբ ձեռք է բերվել բռնցքամարտի ռինգ և մարզագույք, որը կնպաստի սպորտաձևի զարգացմանը մարզում: Ս/թ դեկտեմբերին ՀՀ սպորտի և երիտասարդության հարցերի նախարարի, ՀՀ Տավուշի մարզպետի և ՀՀ օլիմպիական կոմիտեի փոխնախագահի անմիջական մասնակցությամբ Իջևանի թիվ 1 դպրոցի Վլադիմիր Ենգիբարյանի անվան սպորտային դահլիճում կատարվեց ռինգի բացումը:

 Սպորտի բանգավառում ակտիվ աշխատանքներ են կատարվել Իջևան, Դիլիջան, Այրում քաղաքային համայնքներում, Աչաջուր, Բագրատաշեն,Այգեհովիտ, Կոթի, Արծվաբերդ, Չորաթան, Ազատամուտ, Գետահովիտ, Սևքար, Ակնաղբյուր, Ոսկեվան գյուղական համայնքներում:

2014թ. նոյեմբերին Երևանում անցկացված բադմինթոնի դպրոցականների առաջնությանը մասնակցեց Իջևանի թիմը, որը գրավեց 2-րդ տեղը /մարզիչ՝ միջազգային կարգի սպորտի վարպետ Վարդիթեր Պողոսյան/:

 **3.2**  Քաղաքի կամ գյուղի պլանավորված հատակագծով նախատեսված շրջակա միջավայրի կանաչապատման, խաղահրապարակների, սպորտով զբաղվելու գոտիների, զբոսայգիների, հետիոտնի համար նախատեսված ճանապարհների պահպանումը և ավելացումը / հաշվի է առնվել, որ մարզի բնակչության ֆիզիկական ակտիվությունը կախված է մարզի շրջակա միջավայրի վիճակից/

 Իջևան, Դիլիջան և Նոյեմբերյան քաղաքներում կառուցվել են բացօթյա խաղահրապարակներ, կանաչապատվել է Աչաջուր և Ոսկեվան համայնքների ֆուտբոլի դաշտերը: Կողբ համայնքում կառուցվել և շահագործման է հանձնվել սպորտայի համալիր: Համայնքապետերին տրվել է հանձնարարական` կազմել միջոցառումների ծրագիր շրջակա միջավայրի կանաչապատման, ճանապարհների և շրջակա միջավայրի պահպանման և առավել բարվոք դարձնելու ուղղությամբ:

 **3.3** Նախատեսվել և կազմակերպվել է <<Ֆիզկուլտուրայի օր>>, <<Ֆիզիկական ակտիվության մարզային օր>> և այլ միջոցառումներ

 Նախատեսվել և կազմակերպվել է մարզական փատատոն, վազքի մրցումներ բոլոր համայնքներում, օլիմպիական շարժմանը նվիրված միջոցառումներ, ներդպրոցական և միջդպրոցական սպարտակիադաներ, շախմատի օլիմպիադաներ: Կազմակերպվել է նաև տարբեր տարիքային խմբերի մարզի շախմատի առաջնություն:

 Ս/թ փետրվարի 10-20-ը Իջևանի թիվ 4 հիմնական դպրոցում անցկացվել է մինի ֆուտբոլի առաջնություն: Առաջնությանը մասնակցում էին Իջևան քաղաքի և հարակից համայնքների դպրոցների թիմերը՝ ըստ տարիքային երկու խմբերի: Մեծահասակների մրցաշարում 1-ին տեղը գրավեց Իջևանի թիվ 1 դպրոցի թիմը, իսկ փոքրերի մրցաշարում՝ Իջևանի թիվ 3 դպրոցի թիմը: Հաղթողները պարգևատրվեցին նվերներով և պատվոգրերով:

 **3.4** Սպորտի և ակտիվ կենսակերպի հարցերով զբաղվող կազմակերպությունների հետ համատեղ կազմակերպված և իրականացված ֆիզիկական ակտիվության հնարավորությունների բարելավման և սոցիալական համախմբվածության ամրապնդմանն ուղղված ծրագիր

 <<Սևան>> մարզական ընկերության հետ համատեղ կազմվել է միջոցառումների տարեկան ծրագիր, որտեղ նախատեսվել են ֆուտբոլի, ըմբշամարտի, վոլեյբոլի մրցաշարեր: Ակտիվ համագործակցել ենք մարզում գործող երիտասարդական-հասարակական կազմակերպությունների հետ:

 **3.5** Անվտանգ զբոսայգիների, ոտքով և հեծանվով երթևեկելու համար նախատեսված ճանապարհների, խաղահրապարակների, սահադաշտերի, լողավազանների և ֆիզկուլտուրայով ու սպորտով զբաղվելու այլ հնարավորությունների, հովանավորչական միջոցներով իրականացվող և իրականացված ծրագրերի, մարզական միջոցառումների մասին տեղեկատվության տեղադրումը մարզի կայք էջում, ներկայացումը լրատվական միջոցներին.

Սպորտով զբաղվելու համար հարմարավետ է Իջևանի և Դիլիջանի զբոսայգիները, գետափնյա փողոցները, բացօթյա հրապարակները, որտեղ մշտապես կազմակերպվել և կազմակերպվում են սպորտային միջոցառումներ:

 Հայկական կարմիր խաչի ընկերության կողմից կազմակերպված բասկետբոլի մրցաշարում հաջողությամբ հանդես է եկել Իջևանի թիվ 4 միջնակարգ դպրոցի տղաների թիմը` նվաճելով մրցանակային երրորդ տեղը: <<Դինամո>> մարզադահլիճում անցկացվել է թեքվանդոյի հանրապետական առաջնությունը, որին մասնակցում էր Տավուշի մարզի Ջուջեվան համայնքը, որտեղ մարզիկներից մեկը արժանացան մրցանակների: Իջևանում լայն թափ է ստացել բադմինթոն մարզաձևը / մարզիչ միջազգային կարգի սպորտի վարպետ Վարդիթեր Պողոսյան/ :

 Մարզում կազմակերպված սպորտային միջոցառումների վերաբերյալ, ինչպես նաև մարզական հաջողությունների հասած սպորտսմենների մասին տեղեկատվություն է տրվել <<Տավուշ>> մարզային թերթին և լուսաբանվել տեղական հեռուստաստուդիաներով, ինչպես նաև տեղադրվել է Տավուշի մարզպետարանի կայքում:

 **3.6** ՀՀ օրենսդրությամբ նախատեսված ֆիզկուլտուրայի պարապմունքների ընդգրկվածությունը բոլոր դասարանների դասացուցակներում

 ՀՀ օրենսդրությամբ նախատեսված կարգով բոլոր ուսումնական հաստատություններում շաբաթական երեք ժամով դասացուցակներում նախատեսված է <<Ֆիզկուլտուրա>> առարկան:

 **3.7** Արտադպրոցական մարզական պարապմունքների, խմբերի և մասնակիցների քանակը

 Մարզի չորս մարզադպրոցներում միջին և բարձր դասարանների աշակերտների 60 տոկոսից ավելին ընդգրկված են տարբեր մարզաձևերում: Հիմնականում ընդգրկված են ֆուտբոլի, ըմբշամարտի, վոլեյբոլի, փետրագնդակի, ծանրամարտի, ձեռքի գնդակի խմբերում: Չորս մարզադպրոցներում գործում են 74 խումբ:

 ***4. Տարիքային և սոցիալական տարբեր խմբերի անձանց համար ֆիզիկական դաստիարակության անընդհատության և ֆիզիկական կուլտուրայով ու սպորտով զբաղվելու մատչելիության ապահովում***

 **4.1** Գործող մարզադպրոցի սաների բժշկական զննումները իրականացվել են սահմանված կարգով, ինչպես նաև մարզադպրոցների գույքային ծրագրի շրջանակներում գույքով ապահովելու համար ներկայացվել է հայտ և ապահովվել է գույքով.

 Գործող մարզադպրոցի սաների բժշկական զննումները իրականացվել են սահմանված կարգով: Մարզադպրոցներին տրամադրվել են մարզագույք /մարմնամարզական նստարան, շվեդական պատ, այծիկ, կամրջակ, վոլեյբոլի, բասկետբոլի, ֆուտբոլի ցանցեր և գնդակներ/: <<Հայաստան>> համահայկական հիմնադրամի կողմից ս/թ մայիսին մարզի բոլոր հանրակրթական դպրոցներին տրվեցին գնդակներ:

  **4.2**  Ֆիզիկական կուլտուրայի հայկական պետական ինստիտուտ նպատակային ընդունելության համար ներկայացված անձանց թիվը և վերապատրաստման դասընթացների կազմակերպման գործում ցուցաբերած աջակցությունը.

 2014 թվականին Ֆիզիկական կուլտուրայի հայկական պետական ինստիտուտի նպատակային ընդունելությանը մարզից մասնակցել են երեք դիմորդ /ընդունվել են/: Ֆիզկուլտուրայի բոլոր ուսուցիչները, ինչպես նաև մարզիչները անցել են վերապատրաստման դասընթացներ:

  **4.3** Քարոզչություն իրականացնել և միջոցներ ձեռնարկել նախնական մասնագիտական կրթության ուսումնական հաստատություններ ընդունվելու նպատակով.

 Անհրաժեշտ տեղեկատվություն է տրամադրվել ուսումնական հաստատություններին և մարզադպրոցներին, որտեղ արտահայտվել է քարոզչությունը նախնական մասնագիտական կրթություն իրականացնող դպրոցների վերաբերյալ:

 ***5. Երիտասարդ քաղաքացիների անմիջական մասնակցությամբ մշակված` երիտասարդության խնդիրներին առնչվող մարզային նշանակության ծրագրեր***

 Ծրագրեր կազմում և իրականացնում են <<Երիտասարդ Տավուշ>> հասարակական կազմակերպությունը, ԵՊՀ Իջևանի մասնաճյուղի ուսանողական խորհուրդը, <<Գալիք>> կրթարանը, <<Ղողանջ ավետիսի>> հասարակական կազմակերպությունը:

ԿՐԹՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ

ՎԱՐՉՈՒԹՅԱՆ ՊԵՏ` Կ.ՆԱԶԱՐՅԱՆ